4. Հասարակությունից մեկուսացվածություն, որը ծայրաստիճան սուր խնդիր է միայնակ տարեցների մոտ. տարեցների առանձնահատկություններից մեկն էլ նրանց հաղորդակցման մեծ կարիքն է. նրանց անհրաժեշտ է ամփոփել եւ վերապրել իրենց անցած կյանքը եւ իրենց փորձը փոխանակել: Այդ պահանջմունքները զգալի են, իսկ բավարարման հնարավորությունները՝ սակավաթիվ: Տարեցները հատկապես կարիք ունեն շփվելու իրենց հասակակիցների հետ: Բացի այդ նրանց մեծ մասը առավել մեծ ուշադրություն են ակնկալում՝ ելնելով այն գաղափարից, որ իրենք ներդրել են, ստեղծել այս հասարակությունը եւ այսօր արժանի են գնահատանքի: Սոցիալ-հոգեբանական մեկուսացվածությունը հաճախ պատճառ է դառնում հոգեկան եւ սոմատիկ խանգարումների առաջացման ու խորացման: